‘અંબર અને ધરા… બંને એકબીજાથી તદ્દન વિપરીત. જેવા નામ તેવા જ ગુણ ! ધરા, એના નામ મુજબ હમેશા જમીન સાથે જોડીને રેહતી ગામની એક સરળ છોકરી ! અને બીજી તરફ અંબર, જેટલું મળે તેનાથી વધારે મેળવવાની આશા રાખતો યુવાન ! ધરા, સ્વભાવે કંઇક વધારે જ પડતી આસ્તિક… નાની નાની વાતે ભગવાન ની માનતા લઇ બેસે. માની શરદી ઉતરી જશે તો હું એક શ્રીફળ ચઢાવીશ, આ વર્ષે બાપાને ખેતરમાં સારો પાક થશે તો ચાલતી તમારા દર્શને આવીશ, મુ બારમું હારા માર્કે પાસ થઇ જઈશ તે મુ તમને ૫૧ રૂપિયાના લાડુ ચઢાવીશ. અને આમ જ અનેક માનતાઓ માનતા માનતા અને થોડું ઘણું ભણતા ભણતા ધરાએ બારમું પાસ કરી લીધું. અને બીજી તરફ અંબર, મા પરાણે મંદિર ન મોકલે તો મંદિરનું એક પગથીયું પણ ચડે !